kardosdrur/scandi-wiki huggingface dataset:
Ylla

Ylla, født Camilla Koffler (16. august 1911 – 30. marts 1955) var en ungarsk fotograf, der specialiserede sig i dyrefotografi. Da hun døde, blev hun "betragtet som en af de dygtigste dyrefotografer i verden."

Ylla var født i Wien i datidens østrig-ungarske rige og havde en kroatisk mor og en rumænsk far, som begge havde ungarsk statsborgerskab. Hun var meget berejst siden barndommen, hvor hun blev sendt på en tysksproget kostskole i Budapest.

Hendes kunstnernavn "Ylla" skulle efter sigende komme fra hendes tid i Beograd, hvor hun som teenager flyttede til med sin mor i 1922 og studerede skulptur på det jugoslaviske kunstakademi. Hun fandt efter sigende ud af, at på serbisk lyder hendes fornavn til forveksling som en kamel - (serbisk: камила, kamyla) - så hun skiftede sit kaldenavn til forkortelsen Ylla i stedet. Hun var en dygtig skulptør og fik også bestilling fra en biograf i Beograd på udsmykning udført i basrelief i 1929.

I 1931 flyttede Ylla fra Beograd til Paris, hvor hun begyndte at studere skulptur på Colarossi-akademiet og arbejdede ved siden af som assistent for fotografen Ergy Landau. Her startede hendes fascination af fotografiets teknologi og kunsten, der ville gøre hende verdensberømt og respekteret.

I 1932 begyndte hun at tage billeder af dyr og udstillede hurtigt sine værker på Galerie de La Pléiade. Hun åbnede også sit eget fotostudio i Paris, hvor hun tjente på at tage billeder af borgerskabets kæledyr. I 1933 begyndte hun at arbejde med fotoforlaget Radopho for ungarske Charles Rado, og hendes gode billeder af dyr blev mere og mere beundrede. Forlaget i Paris og senere Rados nye forlag i USA, Radopho Guillumette Pictures, udgav adskillige af hendes bøger og albums med hendes dyrebilleder. Ylla stod selv for at lave sine bøger om dyr og sine albummer samt solgte sine billeder til illustration af bøger og mange aviser og magasiner.

Så eftertragtet blev hendes kunst og værker, at museet MoMA i New York ansøgte i 1940 om et arbejdsvisum til hende for at få hende ud af Europa pga. anden verdenskrig, hvilket gjorde, at Ylla kunne emigrere og bosætte sig i USA i 1941. Efter krigen rejste hun blandt andet på en stor fotorejse i Afrika i 1952 og tog også til Indien i 1954. Hun elskede dyr, var på bølgelængde med dem, og var begejstret for at kunne tage billeder af vilde dyr i deres naturlige omgivelser. Hun ville efter rejserne ikke længere stille sig tilfreds med blot at fotografere vilde eller halvtamme dyr i zoologiske haver, som hun førhen gjorde.

I marts 1955 mistede den lovende kunstner livet alt for tidligt, da hun faldt ned fra en jeep og pådrog sig store kvæstelser, mens hun var ved at fotografere et oksekærre-væddeløb til et festival i Bharatpur i det nordlige Indien. Efter Yllas død var Charles Rado arvtager af rettighederne til hendes portfolio og ved hjælp af en designer, en digter og en forfatter, fik han udarbejdet og udgivet hele ni bøger ud fra hendes billeder i portfoliet. Nogle af de mest populære af disse bøger, genudgivet flere gange, var Polar Bear Brothers, I'll Show You Cats, Little Elephant og Animal Babies.

Referencer 

Fotografer fra Ungarn
Cathrine Engelhart Amyot

Catherine (Cathinca) Caroline Engelhart Amyot (1845-1926) var en dansk maler, der specialiserede sig i portrætter og genreværker. Hun rejste vidt omkring og skabte en række værker af historisk interesse. I 1869 begyndte hun at udstille i Düsseldorf og København. Efter hun giftede sig med den engelske læge Thomas Amyon udstillede hun jævnligt i Parisersalonen og Londons Royal Academy of Arts i perioden 1879-1890.

Referencer

Eksterne henvisninger 
 

Portrætmalere
Malere fra Danmark
Leon M. Lederman

Leon Max Lederman (født 15. juli 1922, død 3. oktober 2018) var en amerikansk eksperimentelfysiker, der modtog Wolf Prize in Physics i 1982, sammen med Martin Lewis Perl, for deres forskning i kvarker og leptoner og nobelprisen i fysik i 1988 sammen med Melvin Schwartz og Jack Steinberger for deres forskning i neutrinoer. Lederman var direktør for Fermi National Accelerator Laboratory (Fermilab) i Batavia, Illinois. Han grundlagde Illinois Mathematics and Science Academy i Aurora i 1986 og var Resident Scholar Emeritus på stedet fra 2012 frem til sin død i 2018.

Referencer

Eksterne henvisninger 

Fysikere fra USA
Nobelprismodtagere i fysik
Nobelprismodtagere fra USA
Melvin Schwartz

Melvin Schwartz (2. november 1932 - 28. august 2006) var en amerikansk fysiker. Han modtog nobelprisen i fysik i 1988 sammen med Leon M. Lederman og Jack Steinberger for deres opdagelse af neutrinostrålemetoden og deres demonstration af dubletstrukturen i leptoner via opdagelsen af myonneutrinoen.

Referencer

Eksterne henvisninger 

Fysikere fra USA
Nobelprismodtagere i fysik
Nobelprismodtagere fra USA
Gryffin

Dan Griffith (født 29. september 1987), kendt under sit scenenavn Gryffin (ofte stiliseret som GRYFFIN), er en amerikansk musiker, DJ og pladeproducer. Han fik anerkendelse for at have blandet nogle kendte sange som Tove Los "Talking Body", Maroon 5's "Animals" og Years &amp; Years '"Desire".

Baggrund 
Gryffin blev født i San Francisco, Californien. Gryffin voksede op som en klassisk trænet pianist og lærte at spille guitar i en tidlig alder. Han spillede i band for at opretholde sine instrumentelle evner. Han studerede elektroteknik på University of Southern California, hvor han tilbragte meget af sin fritid i sit kollegieværelse hvor han arbejdede med musik. Da han blev spurgt om de vigtigste lektioner inden for musikproduktion, sagde han: "I begyndelsen udgav jeg blot musik med det primære mål at få mine venner til at spille det til college-fester, og jeg ville aldrig have forestillet mig, at det ville komme så langt". Han fik sin verdensdebut på SnowGlobe Music Festival 2015.

Han flyttede til Los Angeles for at være tættere på hans produktionsselskab og management.

Historie

2016 
Den 22. januar 2016 udgav Gryffin sin debutsingle med titlen "Heading Home" med den australske sanger Josef Salvat via Darkroom / Interscope Records   Den 2. maj 2016 blev en officiel musikvideo uploadet på hans YouTube- kanal. Sangen toppede med nummer 22 på Hot Dance/ Electronic Songs- hitlisten, nummer 21 på Dance/Electronic Digital Songs-hitlisten, nummer 1 på Spotify Viral 50-hitlisten og nummer 5 på Billboard Twitter Emerging Artists-hitlisten. Den 26. august 2016 udgav han en sang med titlen "Whole Heart" med Bipolar Sunshine. I et interview om sangen "Whole Heart" sagde Gryffin: "'Whole Heart er et stort skridt for mig som kunstner, da den repræsenterer en udviklende modenhed af min lyd og dybde af sangskrivning".

2017 
I 2017 blev der tre singler af Griffith. "Feel Good", et samarbejde med DJ Illenium og sangeren Daya, blev udgivet den 3. marts. "Love in Ruins" med sangeren Sinéad Harnett blev udgivet den 7. juli og "Nobody Compares to You" med Katie Pearlman blev udgivet den 6. oktober.

2018 
2018 viste sig at være et stort år for Griffith, der udgav fem singler i løbet af året. Årets første singel, "Winnebago" med Quinn XCII og Daniel Wilson blev udgivet den 20. april. Han fulgte op med singlen "Just for a Moment" med Iselin, der blev udgivet den 22. juni og "Tie Me Down" med Elley Duhé, der blev udgivet den 3. august. To måneder efter udgivelsen af "Tie Me Down" udgav Griffith en sang med Zohara. "Remember" blev udgivet den 26. oktober og toppede til sidst US Dance Charts, hvilket markerede Griffiths første nummer 1 hit-sang.

Musikalsk stil 
Gryffin producerer musik i en melodisk house-stil og klassificerer sig selv som en melodisk house-kunstner. Han inkorporerer lyd fra klaver og guitar til en 'hybrid af elektrisk og organisk' musikalsk stil.

Diskografi

Studiealbum

Udvidede spil

Singler

Andre hitsange

Noter

Referencer 

Elektroniske musikere
Dj's fra USA
Agnes Paulsen

Agnes Paulsen (født 13. februar 1844 i Odense, død 22. december 1898 i København) var en dansk maler, Agnes var maleren Julius Paulsens storesøster.

Agnes og Julius boede og malede sammen i nogle år, og hun er portrætteret i flere af hans malerier, Hun havde en maleskole for kvinder i Odense, hvor der blev undervist i kopiering.

Eksterne henvisninger 

Malere fra Danmark
Guide to Faroe Islands

Guide to Faroe Islands er en færøsk virksomhed, der blev etableret i Tórshavn i 2018. Virksomheden har en online portal til turister, hvor de kan bestille oplevelser, f.eks. en gåtur, sejltur mm. Det er private turarrangører og enkeltpersoner der selv lægger deres tilbud ud på portalen. Guide to Faroe Islands er et bredt samarbejde mellem både store og mindre aktører i den færøske turistindustri.
I november 2019 åbnede Guide to Faroe Islands en selvbetjeningsbås i Vágar Lufthavn.

Det er Høgni Reistrup, der også er sanger og forfatter, der etablerede virksomheden og er CEO.

Hæder 
Virksomheden blev indstillet til Årets gennembrud (færøsk: Ársins nýbrot) på en turistmesse i Tórshavn i marts 2019.

Referencer 

Virksomheder fra Færøerne
Etableret i 2018
Ørelys

Ørelys er hule vokslys der anvendes i en omstridt form for alternativ behandling med det formål at fjerne ørevoks og i øvrigt forbedre patientens helbred. Behandlingen består i at tænde lyset og sætte det ind i patientens øre, hvor det skulle skabe varme og et let vakuum.

Amerikanske forskere er kommet frem til at ørelys ikke skaber et vakuum eller fjerner voks og andet fra øret. De kan derimod i værste fald lede til skader. Behandlingen kan lede til både brandskader, infektioner, tilstopning af ørekanalen og punktering af trommehinden. Hvis voks fra lyset havner i øregangen, kan det lede til brandskader og tilstopning.

Nogle behandlere viser at voks og urenheder er suget op af lyset efter behandlingen ved at skære lyset op og vise indholdet. Men lyset ser ud på samme måde, når lyset er brændt uden kontakt med øret. Det man ser kommer fra lyset selv.

Til trods for at ørelysproducenter ofte hævder at metoden er en urgammel indiansk behandling med udspring i Hopi-stammen, findes der ingen sådan behandlingsmetode hos Hopi-indianerne. Hopi-stammens pressetalskvinde, Vanessa Charles, har udtalt at brugen af ørelys "ikke er, og aldrig har været, en praksis udført af Hopi-stammen eller Hopi-indianere". Hopi-stammen har flere gange bedt Biosun, producenten af Hopi Ear Candles, om at stoppe brugen af deres navn. Biosun har ikke rettet sig efter indianernes anmodning, og fortsætter med at hævde at lysene har deres udspring i Hopi-stammen.

Referencer 

Alternativ behandling
Lys
Levende lys
Kjell Rodian

Kjell Åkerstrøm Hansen Rodian (født 30. juni 1942, død 29. december 2007) var en dansk cykelrytter, der vandt en individuel sølvmedalje i landevejsløbet ved OL i 1964. Efter OL trak han sig tilbage i ni år og vendte derefter tilbage og kørte fredsløbet i 1973-75. I 1974 blev han henholdsvis nummer to og tre ved danmarksmesterskabet på bane og på landevej.

Referencer

Eksterne henvisninger 
 Kjell Rodian cyclingarchives.com

Olympiske sølvmedaljevindere fra Danmark
Medaljevindere ved sommer-OL 1964
Cykelryttere ved sommer-OL 1964
Mandlige cykelryttere fra Danmark
Kælk under vinter-OL 2018 – Single – Damer

Single for damer under vinter-OL 2018 blev afholdt mellem 12. og 13. februar 2018 i Alpensia Sliding Centre nær Pyeongchang, Sydkorea.

Programoversigt 
Allr tider er (UTC+9).

Resultater 
Fire løb fordelt på to dage blev brugt til at bestemme vinderen.

Referencer 

Kælkning under vinter-OL 2018
Søren Rasmussen (politiker)

Søren Rasmussen (født 6. december 1972 i Kolding) er en dansk politiker valgt for Dansk Folkeparti. Han er medlem af Kolding Byråd og forhenværende medlem af Regionsrådet for Syddanmark.

Tidlige år 
Søren Rasmussen er født den 6. december 1972 i Kolding. Søn af den tidligere socialdemokratiske borgmester Bent Rasmussen og hustru Annalise Rasmussen.

Ægteskab og uddannelse 
Søren Rasmussen er gift med Judit Brøndum Rasmussen (née Szilas) født den 29. august 1978 i Kaposvár, Ungarn. De har sammen fire børn.
Søren Rasmussen er uddannet speditør ved firmaet H. Daugaard A/S på Kolding Havn.

Politik 
Søren Rasmussen var oprindelig socialdemokrat. Han blev medlem af Danmarks Socialdemokratiske Ungdom i 1987 og formand for lokalafdelingen i Kolding 1990 til 1992. I november 2004 skiftede Søren Rasmussen parti og meldte sig ind i Dansk Folkeparti. Søren Rasmussen blev valgt til Kolding Byråd for første gang, ved valget i november 1993. Han var første viceborgmester 2010-2021 og er anden viceborgmester fra 2022.

Søren Rasmussen stillede op til regionsrådsvalget i november 2013, men blev ikke valgt. Han blev dog første suppleant og blev medlem af Regionsrådet for Syddanmark den 24. august 2015, da Peter Kofod udtrådte af Regionsrådet, idet han ved Folketingsvalget 2015 var blevet Folketingsmedlem.
Søren Rasmussen blev valgt til Regionsrådet for Syddanmark ved valget i november 2017. Han genopstillede ved valget i november 2021, men opnåede ikke genvalg. Han blev i stedet første suppleant for Dansk Folkeparti.

Søren Rasmussen meddelte, den 22. februar 2022, at han agtede at stille op til Folketinget for Dansk Folkeparti. I august 2022 offentliggjorde Dansk Folkeparti sine kandidater til det forestående Folketingsvalg og her var Søren Rasmussen udpeget, som kandidat i begge de to valgkredse i Kolding. Søren Rasmussen opnåede ikke at blive medlem af Folketinget, ved valget den 1. november 2022. I Sydjyllands Storkreds valgtes Peter Kofod for Dansk Folkeparti, mens Søren Rasmussen blev 1. suppleant. Søren Rasmussen indtrådte 10. august 2023 som midlertidigt folketingsmedlem som stedfortræder for Peter Kofod, som har fået bevilliget orlov fra Folketinget. Orloven er planlagt til at vare omkring et halvt år.

Hædersbevisninger 
 Søren Rasmussen blev udnævnt til Ridder af Dannebrogsordenen i forbindelse med Kolding Byråds møde den 18. december 2018.
 Søren Rasmussen fik tildelt Danmarks-Samfundets guldnål, den 9. marts 2019.

Referencer

Eksterne henvisninger 

Medlemmer af Kolding Byråd
Regionsrådsmedlemmer fra Dansk Folkeparti
Kommunalbestyrelsesmedlemmer fra Socialdemokraterne
Viceborgmestre fra Dansk Folkeparti
Personer fra Kolding
Riddere af Dannebrog
Kommunalbestyrelsesmedlemmer fra Dansk Folkeparti
Folketingskandidater fra Dansk Folkeparti
Midlertidige folketingsmedlemmer
Disko Line

Disko Line er et passager- og fragtrederi i Vestgrønland, grundlagt i 2004 som et lille fragtrederi. Rederiet har tolv skibe med plads til mellem 10 og 60 passagerer.  Det har kontrakt med den grønlandske regering om transport mellem byer og bygder ved Diskobugten, som ligger midt på den vestgrønlandske kyst, og Aasiaat i den sydlige del af bugten.  Desuden er der forbindelser til og fra Diskoøen og til Nuussuaq-halvøen.  I den isfrie tid fra forår til efterår, tilbydes der rundture.  Virksomheden har også forskellige turistmæssige tilbud i sit dækningsområde.  Disko Line driver den eneste færgeforbindelse, som forbinder Diskobugten med Uummannaq i Uummannaqfjorden.

Ekstern henvisning

Kilder 

Rederier
Virksomheder fra Grønland
Etableret i 2004
Charles Meyer

Charles Meyer (født 16. marts 1868, død 31. januar 1931) var en dansk cykelrytter. Han vandt det 560 km lange Bordeaux-Paris i 1895 og blev i 1896 nummer to i Paris-Roubaix og nummer fem i 1898.

Referencer

Eksterne henvisninger 

Mandlige cykelryttere fra Danmark
Personer fra Flensborg
Gaulosen

Gaulosen er en ca. 10 kilometer lang fjordarm af Trondheimsfjorden i  Trøndelag fylke i Norge. Byneset i Trondheim kommune ligger nord for Gaulosen, og Børsa og Buvika i Skaun kommune ligger på sydsiden. Længst inde i fjorden ligger Øysand som hører til  Melhus kommune. Ved Viggja i Skaun kommune mødes Gaulosen, Orkdalsfjorden og Korsfjorden. Elven Gaula danner et delta hvor  den løber ud i Gaulosen ved kommunegrænsen  mellem Melhus og Trondheim.

Dette er det eneste større floddelta i Sydnorge som ikke er berørt af opfyldninger og taget i brug til industriområde, flyveplads eller lignende, selvom der ikke har manglet på planer gennem tiden for at udnytte området. Under anden verdenskrig tænkte tyskerne på at bygge en stor by, Neu-Drontheim, på Øysand og i nabobygden Leinstrand. Man kan stadig  se resterne af en påbegyndt ubådshavn i Buvikberga mellem Øysand og Buvika.

Naturbeskyttelse
Der findes nu fire naturreservater, og et landskapsvernområde her.

Gaulosen naturreservat og landskapsvernområde er et Ramsar-område og ligger i elvmundingen. Det omfatter store mudderområder som tørlægges ved ebbe. Længst ude ligger øen Storøra med sparsom vegetation, og en stor koloni med hættemåger. Her hænder det også, at dværgmåger dukker op. På Øysandsiden af deltaet ligger en stor strandeng. Gaulosen er den mest kendte fuglelokalitet ved Trondheim. Her kan man hele året, men specielt i træktiderne, se store mængder gæs, ænder og vadefugle.

Et stykke oppe ad elven ligger Leinøra naturreservat. Her vokser en tæt skov af havtorn, som bliver usædvanlig høj i dette område. Humle klatrer op i tindveden og giver et junglelignende præg. Længst inde på Leinøra ses næste trin i successionen, hvor grå-el og elmvokser op og skygger over havtornen.

Videre op langs Gaula ligger interessante områder som ikke er fredet. Her findes det grusøer med blandt andet tysk tamarisk, tindved og astragel (Alpe-Astragel). På disse grusøer kan man se lille præstekrave. Langs elven findes også elme- og hægskove, hvor der kan findes gul frøstjerne og bittersød natskygge.

Ud for Buvika, på sydsiden af Gaulosen, ligger Buvikfjæra. Her overvintrer mange ænder og canadagæs. 

I sydvendte lier nord for Gaulosen ligger Apoteket naturreservat og Lauglolia og Sundsberga naturreservat. Disse områder er fredet på grund af ædelløvskov og en artsrig flora. Lauglolia er et af de få steder i Trøndelag, hvor spætmejsen forekommer. Her findes også kærnebider og bøgesanger.

Kilder og henvisninger 

Gaulas utløp i Gaulosen Elvedeltadatabasen på Direktoratet for naturforvaltning
besøgt  2011-10-13

Fjorde i Trøndelag
Trondheimsfjorden

Skaun
Melhus
Trondheim
Gafurzhan Suyumbayev

Gafurzhan Sabirzhonovich Suyumbayev (kasakhisk: Гафуржан Сабыржанұлы Сүйімбаев; russisk: Гафуржан Сабиржонович Суюмбаев; født 19 august 1990) er en kasakhisk fodboldspiller, der spiller for Kairat som en forsvarer, og den kasakhiske fodboldlandshold.

Karriere

Klub 
I juli 2016 underskrev Suyumbayev til FC Kairat.

Karriere statistik

Klub

International 

Statistisk nøjagtig som for spillet spillet 26. marts 2017

Internationale mål 

 Resultater og resultater viser Kazakhstans mål først.

Referencer

Eksterne henvisninger 
 

Forsvarsspillere (fodbold)
Fodboldspillere fra FC Kairat
Fodboldspillere fra Kasakhstan
Tolken

Tolken (The Interpreter) er en politisk thrillerfilm fra 2005 instrueret af Sydney Pollack med Nicole Kidman, Sean Penn, Catherine Keener og danske Jesper Christensen på rollelisten.

Plot 
FN-tolk Silvia Broome (Nicole Kidman) kommer i livsfare, da hun ved et tilfælde overhører planer om et snigmord på en højtstående afrikansk politiker, den afrikanske statsoverhoved, diktatoren Edmond Zuwanie, som skal holde tale for FN’s Generalforsamling. FBI-agenten Tobin Keller (Sean Penn) og hans samarbejdspartner (Catherine Keener) får til opgave at beskytte hende. Men tingene kompliceres da der bliver sat spørgsmålstegn ved Broomes uskyldighed.

Rolleliste 

 Nicole Kidman som Silvia Broome, tolk for FN
 Sean Penn som Tobin Keller, U.S. Secret Service agent
 Catherine Keener som Dot Woods, U.S. Secret Service agent og Tobins samarbejdspartner
 Jesper Christensen som hollandske Nils Lud, tidligere lejesoldat og nuværende sikkerhedschef for FN
 Yvan Attal som Philippe Broullet
 Earl Cameron som Edmond Zuwanie
 Curtiss Cook som Ajene Xola.
 George Harris som Kuman-Kuman.
 Sydney Pollack som Jay Pettigrew

Produktion 
Filmen var den første der blev filmet i De Forenede Nationers hovedkvarter i New York City. Tilladelsen blev givet af Kofi Annan. Det var Sydney Pollacks sidste film som instruktør.

Modtagelse 
Filmen gik #1 på den amerikanske biografhitliste, ved dens udgivelse i maj 2005. Den solgte 49.708 billetter i Danmark.

Referencer

Ekstern henvisning 
 

Amerikanske film fra 2005
Thrillerfilm fra USA
Thrillerfilm fra Storbritannien
Tyske film fra 2005
Franske film fra 2005
Britiske film fra 2005
Valois

Valois har flere betydninger:

 Valois (landskab) – nordfransk landskab i departementerne Oise og Aisne i regionen Hauts-de-France
 Grevskabet Valois – statsdannelse i Valois, senere ophøjet til hertugdømme
 Huset Valois – et dynasti, der regerede Frankrig fra 1328 til 1589
Zerubbabels bog

Zerubbabels bog ( (Sefer Zerubavel)), også kaldt Zerubbabels apokalypse, er en hebraisk tekst, der blev skrevet i begyndelsen af det 7. århundrede efter vor tidsregning. Den beskriver i form af en åbenbaring lagt i munden på den historiske Zerubbabel genopbygningen af det jødiske Israels land ved tidernes ende og bygningen af Det Tredje Tempel.

Kilder

Jødedom
Profeti
Natalie Geisenberger

Natalie Geisenberger (født 5. februar 1988) er en tysk kælker. Hun er firfoldig olympisk mester og har vundet talrige EM- og VM-medaljer.

Karriere 
Geisenbergers første store internationale resultat kom i 2008, hvor hun vandt EM-guld og VM-sølv i enerkælk. Hun var første gang med ved vinter-OL i 2010 i Vancouver, hvor hun med to andenpladser, en fjerdeplads og en syvendeplads sikrede sig bronze i enerkælk efter landsmanden Tatjana Hüfner, der fik guld, og østrigeren Nina Reithmayer på andenpladsen.

Hun mødte op til vinter-OL 2014 i Sotji som regerende verdensmester i enerkælk og vandt sikkert guld med sejre i alle fire kørsler, mens Hüfner blev nummer to og amerikaneren Erin Hamlin nummer tre. Ved samme lege var hun også med i stafetten som første kører på det tyske hold, hvor Felix Loch, Tobias Wendl og Tobias Arlt fulgte trop i disciplinen, der var på det olympiske program for første gang. Alle de tyske deltagere havde vundet guld i andre discipliner ved samme OL, så de var favoritter og levede op til værdigheden ved at sejre med mere end et sekund ned til nummer to fra Rusland, der selv var mere end et halvt sekund bedre end de lettiske bronzevindere.

Geisenberger var igen med ved vinter-OL 2018 i Pyeongchang, hvor hun genvandt sit olympiske mesterskab i enerkælk foran landsmanden Dajana Eitberger og canadieren Alex Gough. I stafetten bestod det tyske hold igen af kælkere (Geisenberger, Johannes Ludwig, Wendl og Arlt), der allerede havde vundet medaljer ved legene, og de sikrede sig sejren foran Canada og Østrig.

Udover sine mange mesterskaber har hun også vundet den samlede World Cup'en otte gange i alt, deraf syv sæsoner i træk (2012/13 - 2018/19 samt 2020/21).

Referencer

Eksterne henvisninger 
 

.

Kælkere fra Tyskland
Olympiske mestre fra Tyskland
Olympiske bronzemedaljevindere fra Tyskland
Deltagere for Tyskland ved vinter-OL 2010
Deltagere for Tyskland ved vinter-OL 2014
Deltagere for Tyskland ved vinter-OL 2018
Deltagere for Tyskland ved vinter-OL 2022
Kælkere ved vinter-OL 2010
Kælkere ved vinter-OL 2014
Kælkere ved vinter-OL 2018
Kælkere ved vinter-OL 2022
Medaljevindere ved vinter-OL 2010
Medaljevindere ved vinter-OL 2014
Medaljevindere ved vinter-OL 2018
Medaljevindere ved vinter-OL 2022
Kolonien Grønland

Fra 1950 til 1953, da Nordgrønlands Inspektorat og Sydgrønlands Inspektorat blev forenet, var Grønland en koloni af Danmark med en landshøvding. I 1953 blev Grønland ligestillet del af Danmark som Amt.

Litteratur 

 Axel Kjær Sørensen: Danmark-Grønland i det 20. århundrede; Nyt Nordisk Forlag Arnold Busck, Viborg 1983;

Referencer

Eksterne henvisninger 

 Frederik Nielsen: "Nyordningens første landsrådsperiode 1951-1955" (Tidsskriftet Grønland 1955, nr. 7)

Se også 
 Grønland
 Grønlands Selvstyre
 Grønlands Hjemmestyre
 Grønlands Landsstyre
 Grønlands Landsting
 Grønlands Landsråd
 Grønlands Amt
 Danske besiddelser

Grønlands historie
Grønlands politik
Etableret i 1950
Ophørt i 1953